**Ministru kabineta noteikumu projekta „Grozījumi Ministru kabineta 2010. gada 21. jūnija noteikumos Nr. 554 ,,Noteikumi par valstīm, kuru pilsoņiem, izsniedzot vīzu vai uzturēšanās atļauju, veic papildu pārbaudi”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Grozījumi Ministru kabineta 2010. gada 21. jūnija noteikumos Nr.554 ,,Noteikumi par valstīm, kuru pilsoņiem, izsniedzot vīzu vai uzturēšanās atļauju, veic papildu pārbaudi” (turpmāk – Projekts) sagatavoti, pamatojoties uz Drošības policijas un Satversmes aizsardzības biroja sniegto informāciju iekšlietu ministram, lai izpildītu Ministru kabineta 2010. gada 21. jūnija noteikumu Nr.554 ,,Noteikumi par valstīm, kuru pilsoņiem, izsniedzot vīzu vai uzturēšanās atļauju, veic papildu pārbaudi” (turpmāk – Noteikumi) 2.1 punktā noteikto. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumi nosaka to valstu sarakstu, kuru pilsoņiem pie vīzu vai uzturēšanās atļauju izsniegšanas veic papildu pārbaudi.Noteikumu 2.1 punkts paredz, ka Drošības policija sadarbībā ar Satversmes aizsardzības biroju ne retāk kā reizi trijos gados pārskata Noteikumu pielikumā esošo valstu sarakstu un informē iekšlietu ministru par tajā nepieciešamajām izmaiņām.Ņemot vērā to, ka apstākļi, kas bija par pamatu, lai veiktu papildu pārbaudes vīzas vai uzturēšanās atļauju izsniegšanai laika gaitā ir mainījušies, Drošības policija sadarbībā ar Satversmes aizsardzības biroju ir pārskatījusi Noteikumu pielikumā esošo valstu sarakstu un precizē to.Projekts paredz:  -  izslēgt no Noteikumu pielikumā esošo valstu saraksta Apvienotos Arābu Emirātus saistībā ar to, ka pēdējo gadu laikā valstī nav notikuši islāmistu teroristu uzbrukumi;  -  iekļaut Noteikumu pielikumā esošo valstu sarakstā Dienvidsudānas Republiku saistībā ar to, ka tā izveidojās 2011. gadā, atdaloties no Sudānas Republikas, kas ir iekļauta Noteikumu pielikumā esošajā valstu sarakstā;  -  iekļaut Noteikumu pielikumā esošo valstu sarakstā Gruziju ar Abhāzijas un Dienvidosetijas teritoriju saistībā ar to, ka Gruzijas sastāvā esošajās Abhāzijas un Dienvidosetijas separātistu kontrolētās teritorijās netiek nodrošināta centrālās varas pārvalde un tajās joprojām darbojas nozīmīgs skaits kaujinieku;  -  aktualizēt Noteikumu pielikumā esošo valstu sarakstā norādītās KF teritorijas ar Kabarda-Balkārijas Republiku, Karačaja-Čerkesijas teritoriju un Ziemeļosetiju saistībā ar to, ka islāmistu teroristu darbība minētajos reģionos joprojām ir salīdzinoši liela un saskaņā ar kompetento institūciju rīcībā esošo informāciju tajās šobrīd darbojas nozīmīgs skaits kaujinieku;  -  iekļaut Noteikumu pielikumā esošo valstu sarakstā Mali Republiku saistībā ar to, ka drošības situācija valstī ir būtiski pasliktinājusies. Lai gan Francijas Republikas bruņoto spēku militārā operācija Mali Republikā 2014. gada 1. augustā noslēdzās, tomēr šajā reģionā joprojām uzturas ievērojams skaits islāmistu teroristu, kuri ir spējīgi organizēt dažāda veida uzbrukumus;  -  izslēgt no Noteikumu pielikumā esošo valstu saraksta Šrilankas Demokrātisko Sociālistisko Republiku saistībā ar to, ka drošības situācija ir uzlabojusies un teroristu grupējumu radīto draudu līmenis ir būtiski samazinājies;  -  iekļaut Noteikumu pielikumā esošo valstu sarakstā Ukrainu ar Krimas Autonomo Republiku, Luhanskas un Doņeckas teritorijām saistībā ar to, ka Ukrainas sastāvā esošajās Krimas Autonomās Republikas, atsevišķas Luhanskas un Doņeckas apgabalu teritorijās netiek nodrošināta centrālās varas pārvalde. Krimas Autonomā Republika atrodas faktiskā KF kontrolē. Savukārt Luhanskas un Doņeckas apgabalu teritorijā ir faktiski izveidota starptautiski neatzīta separātistu pārvalde un tajās šobrīd darbojas nozīmīgs skaits kaujinieku. |
| 3. | Projekta izstrādē iesaistītās institūcijas | Drošības policija un Satversmes aizsardzības birojs. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Informācija par Projektā skarto personu skaitu atsevišķi netiek apkopota un uzskaitīta. Paredzētais normatīvais regulējums attieksies uz personām, kuras vēlēsies saņemt vīzu vai uzturēšanās atļauju un ir no valstīm, kam saskaņā ar Noteikumos noteikto nepieciešams veikt papildu pārbaudi. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Funkciju izpilde tiks nodrošināta piešķirtā budžeta finansējuma ietvaros. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Netiek plānotas. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas. | Ārlietu ministrija, Iekšlietu ministrija, Pilsonības un migrācijas lietu pārvalde, Drošības policija un Satversmes aizsardzības birojs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Jaunas institūcijas netiks izveidotas un esošās institūcijas netiks likvidētas vai reorganizētas. |
| 3. | Cita informācija | Nav. |

*Anotācijas III, IV un V sadaļa – projekts šīs jomas neskar.*

Iekšlietu ministrs R. Kozlovskis

Vīza: valsts sekretāre I.Pētersone-Godmane

14.07.2015. 13:00

J. Laviņa

67208949, juristi@dp.gov.lv